****

**ZÁPIS DETÍ DO MATERSKEJ ŠKOLY NA ŠKOLSKÝ ROK 2023/2024**

**SA USKUTOČNÍ V TERMÍNE** **od 02.05.2023 do 12.05.2023**

**Spôsob podávania žiadostí :**

Dieťa sa do MŠ prijíma na základe písomnej žiadosti zákonných zástupcov, ktorú predložia riaditeľovi školy, spolu s potvrdením o zdravotnej spôsobilosti dieťaťa navštevovať materskú školu od všeobecného lekára pre deti a dorast.

Písomné žiadosti bude možné doručiť:

* osobne
* do schránky materskej školy s označením  **zápis do materskej školy**
* poštou alebo kuriérom na adresu Materská škola, Ulica pod Lipinami 181/2, 076 61 Dargov
* e-mailom alebo odoslaním naskenovaného tlačiva prostredníctvom e-mailu

Písomné žiadosti, ktoré nebudú podané v riadnom termíne zápisu, bude možné doručiť do 31. 5. 2023.

**Žiadosť** si môžete vytlačiť, alebo si ju môžete vyzdvihnúť v našej MŠ pred zápisom, alebo vypísať inú žiadosť, ktorá však musí obsahovať všetky potrebné údaje.

Zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti predložia riaditeľke školy. *(Čestné vyhlásenie zákonného zástupcu k podpisovaniu žiadosti)*

**PODMIENKY PRIJÍMANIA**

Prijímanie detí na predprimárne vzdelávanie do materskej školy upravuje § 59  zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len „školský zákon“) a vyhlášky Ministerstva školstva SR č. 541/2021 Z. z. o materskej škole v znení neskorších predpisov (ďalej len „vyhláška o materskej škole“).

Prijímanie detí na predprimárne vzdelávanie do materskej školy je limitované kapacitnými možnosťami materskej školy.

V zmysle zákona č. 245/2008 § 59 sa **prednostne**prijímajú detí, pre ktoré je predprimárne vzdelávanie povinné.

**Podmienky prijímania zo zákona:**

* Na predprimárne vzdelávanie v materskej škole (MŠ) sa všeobecne prijíma dieťa od troch rokov veku.
* Prednostne sa podľa § 59 ods. 2 školského zákona budú prijímať deti, pre ktoré je plnenie predprimárneho vzdelávania povinné.

**Ostatné podmienky prijímania** **určené riaditeľkou po prerokovaní s pedagogickou radou a so zriaďovateľom:**

V prípade zvýšeného záujmu zákonných zástupcov o prijatie detí do MŠ po prijatí všetkých detí, pre ktoré bude od školského roku 2023/2024 predprimárne vzdelávanie povinné, riaditeľka materskej školy pri prijímané uprednostní deti:

* ktoré nedovŕšia do 31.8.2023 vek 5 rokov a zákonný zástupca žiada o prijatie na povinné predprimárne vzdelávanie od šk. roku 2023/2024, pričom predloží so žiadosťou aj súhlasné vyjadrenie všeobecného lekára pre deti a dorast
* deti, ktoré pokračujú v plnení povinného predprimárneho vzdelávania
* v prípade zvýšeného záujmu o prijate dieťaťa do materskej školy budú uprednostnené deti s trvalým pobytom v Dargove, alebo dieťa aspoň jedeného rodiča s trvalým pobytom v Dargove.
* ostatné, v závislosti od voľnej kapacity podľa veku:
* deti, ktoré dovŕšia vek 5 rokov
* deti, ktoré dovŕšia vek 4 roky
* deti, ktoré dovŕšia vek 3 roky
* deti, ktoré dovŕšia 3 roky od 1. septembra do konca kalendárneho roka.
* **Podmienkou prijatia dieťaťa je zvládnutie základných hygienických a sebaobslužných návykov**(odplienkovanie, čiastočná samostatnosť pri jedení a obliekaní) Dodatočné zistenie ich nezvládania môže byť dôvodom na prerušenie dochádzky.
* Dieťa sa do materskej školy prijíma na základe**písomnej žiadosti zákonných zástupcov,** ktorú predložia riaditeľke MŠ spolu s **potvrdením o zdravotnom stave dieťaťa**od všeobecného lekára pre deti a dorast. Súčasťoupotvrdenia o zdravotnom stave dieťaťa je informácia lekára**o absolvovaní povinného očkovania.**
* K žiadosti na pokračovanie plnenia povinného predprimárneho vzdelávania je potrebné doložiť písomný súhlas príslušného zariadenia výchovného poradenstva, prevencie a písomný súhlas všeobecného lekára pre deti a dorast a informovaný súhlasu zákonného zástupcu (podpísaný obidvomi zákonnými zástupcami).
* Ak ide o dieťa so špeciálnymi výchovno – vzdelávacimi potrebami, zákonný zástupca predloží okrem potvrdenia o zdravotnom stave dieťaťa i **vyjadrenie príslušného poradenského zariadenia.**V prípade dieťaťa so zdravotným postihnutím a zmyslovým alebo telesným) rozhoduje riaditeľ o prijatí po vyjadrení príslušného odborného lekára.
* Prijatie dieťaťa so špeciálnymi výchovno – vzdelávacimi potrebami je možné v prípade, ak MŠ dokáže dieťaťu  vytvoriť potrebné materiálne, hygienické a iné špecifické podmienky
* Do materskej školy sa prijímajú deti pre nasledujúci školský rok. Deti môžu byť prijímané aj počas školského roka, pokiaľ to umožňuje kapacita MŠ. Prednostne budú akceptované žiadosti, ktoré boli predložené v čase vyhláseného zápisu detí do materskej školy
* Podľa §144a školského zákona účinného od 1. januára 2022 sa na žiadostiach **vyžaduje podpis oboch zákonných zástupcov dieťaťa**. Podpis oboch zákonných zástupcov dieťaťa sa **nevyžaduje, ak:**

a**) jednému z rodičov bol obmedzený alebo pozastavený výkon rodičovských práv a povinností** vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená (potrebné preukázať skutočnosť kópiou rozhodnutia súdu)

b) **jeden z rodičov nie je schopný zo zdravotných dôvodov podpísať sa** (potrebné preukázať skutočnosť potvrdením všeobecného lekára zákonného zástupcu)

c) **vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa** (potrebné preukázať písomným vyhlásením)

***Na zápis je potrebné prísť aj s dieťaťom a priniesť rodný list dieťaťa a prefotenú kartičku poistenca.***

**Čo by malo dieťa zvládnuť pred nástupom do materskej školy:**

* zaobísť sa na kratší čas bez blízkej osoby
* vychádzať s inými deťmi, vedieť sa deliť s ostatnými
* mať osvojené základné hygienické a samoobslužné návyky a je primerane samostatné (dieťa nemá plienky a cumlík, nepije z fľaše, samostatne sa naje lyžicou, napije  sa z pohára, používa WC, umýva si ruky, oblečie základné časti odevu, obuje sa)
* mať kladnú predstavu o tom, čo ho čaká v novom prostredí
* vedieť komunikovať

**Rozhodnutia o prijatí/neprijatí:**

O prijatí/ neprijatí dieťaťa do materskej školy rozhodne riaditeľka školy v súlade s § 59 zákona č. 245/2008 o výchove a vzdelávaní, najneskôr do 30. júna 2023. Rozhodnutie o prijatí/neprijatí dieťaťa do materskej školy sa vždy vydáva **ako reakcia na žiadosť** o prijatie dieťaťa.

* písomné rozhodnutie o prijatí alebo neprijatí dieťaťa na predprimárne vzdelávanie si môžu zákonní zástupcovia prevziať osobne vo vopred dohodnutom termíne
* rozhodnutia sa zasielajú aj do elektronickej schránky cez portál www.slovensko.sk, obidvom  zákonným zástupcom dieťaťa. Ak nemajú aktivovanú  elektronickú schránku a neprídu rozhodnutie osobne vyzdvihnúť, rozhodnutie obdržia poštou.

Červený text v prílohe slúži ako usmernenie k vypisovaniu údajov. Prosíme, aby ste červený text vymazali a nahradili ho potrebnými údajmi. Ďakujeme

Tešíme sa na všetky deti, ktoré prídu do našej Materskej školy

**Kontakty:**

telefón: 056/3811047  
e-mail : **materskaskoladargov@gmail.com**

***Daniela Šoltésová – riaditeľka školy***

Prílohy:

Žiadosť o prijatie dieťaťa do materskej školy

Čestné vyhlásenie zákonného zástupcu k podpisovaniu žiadosti

Súhlas so spracúvaním osobných údajov